钦定古今图书集成/历象汇编/庶征典/第094卷 > 《豢龙庙祈雨文》司马光
## 钦定古今图书集成/历象汇编/庶征典/第094卷 > 《豢龙庙祈雨文》司马光

“昔者圣主设官分职，畜扰神物，以为人用。后世长业，
神实继之。知龙嗜欲，服事夏后。王嘉神劳，胙以此土，
岁祀超忽，庙貌仍存，阖县奔走，春秋荐献，却灾祈福，
保佑斯人。今大夏将尽，而历时不雨，谷苗槁死，不可
复殖，仓廪无储，民将何恃？民实神主，神实民依，百姓
不粒，谁供神役？邑长有罪，神当罚之；百姓无辜，神当”
爱之。天有甘泽，龙实司之。以时宣施，神实使之。槁者
以荣，死者以生。旱气消除，化为丰登。然自迩及远，粢
盛牲酒，以承事神。永永无斁。伏惟尚飨。